પહેલાના સમયમાં ઓછા રૂપિયાથી ઘર ચલાવવામાં સ્ત્રી અને પુરુષ બંને એક્દમ એક્સપર્ટ હતાં. પૈસા ક્યાંથી આવ્યાં અને ક્યાં ગયા, એનો પાઇ પાઇનો હિસાબ રાખતી સ્ત્રી, જ્યારે મહિનાને અંતે પતિના હાથમાં બચત કરેલી રકમ મૂકે ત્યારે પતિની છાતી ગજ ગજ ફુલવા લાગતી. પણ શું આટલું બહુ છે? હા, એ એક આવડતની અને સમજદારીની નિશાની ખરી પણ એને જ ધ્યેય બનાવીને પોતાનું પોણું જીવન એ બચત પાછળ ખર્ચી નાખનાર સ્ત્રીને જ્યારે ઘડપણ આવે છે ત્યારે જો એ સ્ત્રી યોગ્ય જીવનશૈલીની સાથે જીવી હોય તો જીવનનાં અંતિમ પડાવમાં એ જ બચત તારણહાર બને છે અને પરતંત્રતાને હાવી થવા દેતી નથી.